ජාත්‍යන්තර නිර්ණායකයන් සමඟ සසඳන කළ ශ්‍රී ලංකාවේ දුගීබව දුරලීම සඳහා වත්මන් රජය ක්‍රියාත්මක කර තිබෙන වැඩපිළිවෙල සැබවින්ම ප්‍රශංසනීය බව ජාත්‍යන්තර දුගීබව නිර්ණය කිරීමේ ස්වාධීන කමිටුව අවධාරණය කරයි.මේ දක්වා ශ්‍රී ලංකාව ලබා තිබෙන සංවර්ධනයේ ප්‍රගතිය සම්බන්ධයෙන් ඉතාම සතුටුවන බවද මෙම දූඟී තත්ත්වය දුරලීම සදහා අදාළ ජාත්‍යන්තර නිර්නායකයන් සමඟ සසඳන කළ ශ්‍රී ලංකා රජය ගෙන යන වැඩපිලිවෙල ඉහල ‍ප්‍රගතියක් පෙන්වන බවද ජාත්‍යන්තර දුගීබව නිර්නය කිරීමේ ස්වාධීන කමිටුවේ සභාපති සහ කළමනාකාර අධ්‍යක්ෂ ජෝන් චෙමිබර්ස් මහතා පවසයි.ශ්‍රී ලංකාවේ දරිද්‍රතාවය දුරලීම සදහා යටිතල පහසුකම් දියුණු කරමින් ආ‍යෝජකයින්ට හොද පරිසරයක් ඇති කිරීම පිළිබඳ සතුට පලකරන බව පෙන්වාදෙන ඒ මහතා රැකියා අවස්ථාවන් වැඩිකිරීම තුළින් රට ආර්ථික වශයෙන් සංවර්ධනය කිරීම සඳහා රජය ගන්නා ප්‍රයත්නය බෙහෙවින් අගය කරන බවද ප්‍රකාශ කරයි.සංචාරයක් සඳහා ශ්‍රී ලංකාවට පැමිණි ජාත්‍යන්තර දුගීබව නිර්ණය කිරීමේ ස්වාධීන කමිටුවේ සභාපති සහ කළමනාකාර අධ්‍යක්ෂවරයා මේ බව සඳහන් කළේ ආර්ථීක සංවර්ධන අමාත්‍යාංශයේදී ඇමැති බැසිල් රාජපක්ෂ මහතා සමඟ පැවැති විශේෂ සාකච්ඡාවේදීය.ලෝක බැංකුව සහ ජාත්‍යන්තර මූල්‍ය සමායාතනය මඟින් ව්‍යාපාර පවත්වාගෙන යෑම පිළිබද ශ්‍රේණිගත කිරීමේදී 2013 ශ්‍රී ලංකාවට හිමි වූයේ 81වන ස්ථානයයි.